|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 024-04/25-02/21  URBROJ: 2170-27-03-01/10-25-1  Matulji, 05.12.2025. godine | | |

**OPĆINSKO VIJEĆE**

**- ovdje-**

**PREDMET: Prijedlog Odluke o koeficijentima za obračun plaće službenika i namještenika u upravnim odjelima Općine Matulji**

Poštovani,

u privitku dostavljamo prijedlog Odluke o koeficijentima za obračun plaće službenika i namještenika u upravnim odjelima Općine Matulji.

Izvjestitelj na radnim tijelima te sjednici Općinskog vijeća biti će Općinska načelnica Ingrid Debeuc.

OPĆINSKA NAČELNICA:

Ingrid Debeuc, v.r.

**OBRAZLOŽENJE**

**PRIJEDLOGA ODLUKE**

**O KOEFICIJENTIMA ZA OBRAČUN PLAĆE SLUŽBENIKA I NAMJEŠTENIKA U UPRAVNIM ODJELIMA OPĆINE MATULJI**

PRAVNA OSNOVA

Članak 10. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23).

ANALIZA STANJA I PITANJA KOJA SE UREĐUJU

Prijedlogom odluke uređuje se opći akt koji uređuje plaću službenika i namještenika u upravnim odjelima Općine Matulji na način da se korigiraju postojeći koeficijenti za obračun plaće službenika i namještenika zaposlenih u upravnim tijelima Općine Matulji.

Postojeći koeficijenti za obračun plaće službenika i namještenika usvojeni su na sjednici Općinskog vijeća Općine Matulji 27. siječnja 2022. godine i od tada nisu mijenjani.

Predloženim koeficijentima za obračun plaće korigira se umnožak osnovne plaće službenika i namještenika koje ima za cilj stvaranje adekvatnih materijalnih prava koja su u korelaciji s obvezama i odgovornostima pojedinih radnih mjesta u općinskoj upravi a pritom uzimajući u obzir prosječni rast plaća na istovjetnim radnim mjestima u susjednim jedinicama lokalne samouprave i u Republici Hrvatskoj općenito.

Predloženi koeficijenti za obračun plaće službenika i namještenika predlažu se vrijednostima koji su unutar propisanih granica iz članka 11. Zakona o plaćama u lokalnoj i područnoj (regionalnoj) samoupravi.

FINANCIJSKI UČINAK

Provedba ove Odluke ima financijski učinak na Proračun Općine Matulji a sredstva će biti osigurana u Proračunu Općine Matulji za 2026. godinu.

OPĆINSKA NAČELNICA:

Ingrid Debeuc, v.r.

Na temelju članka 10. stavka 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10 i 10/23) i članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21 i 23/21), na prijedlog Općinske načelnice Općine Matulji, Općinsko vijeće Općine Matulji na sjednici održanoj dana prosinca 2025. godine donosi

**ODLUKU**

**o koeficijentima za obračun plaće službenika i namještenika u upravnim odjelima Općine Matulji**

**Članak 1.**

Ovom Odlukom o koeficijentima za obračun plaće službenika i namještenika u upravnim odjelima Općine Matulji (u daljnjem tekstu: Odluka) određuju se koeficijenti za obračun plaće službenika i namještenika u upravnim odjelima Općine Matulji.

**Članak 2.**

Koeficijenti iz članka 1. ove Odluke određuju se kako slijedi:

|  |  |  |  |
| --- | --- | --- | --- |
| **Redni broj** | **Radno mjesto** | **Klasifikacijski rang** | **Koeficijent** |
| 1. | Pročelnik | 1. | 3,97 |
| 2. | Voditelj Odsjeka | 3. | 3,37 |
| 3. | Viši savjetnik | 4. | 2,77 |
| 4. | Savjetnik | 5. | 2,65 |
| 5. | Viši stručni suradnik | 6. | 2,53 |
| 6. | Stručni suradnik | 8. | 2,47 |
| 7. | Referent – komunalni redar | 11. | 2,17 |
| 8. | Referent – prometni redar | 11. | 2,17 |
| 9. | Referent | 11. | 2,13 |

**Članak 3.**

Stupanjem na snagu ove Odluke prestaje važiti Odluka o koeficijentima za obračun plaće službenika i namještenika u Jedinstvenom upravnom odjelu Općine Matulji („Službene novine Primorsko-goranske županije“ broj: 2/22 i 36/23).

**Članak 4.**

Ova Odluka objavit će se u „Službenim novinama Općine Matulji“ a stupa na snagu 1. siječnja 2026. godine i primjenjuje se počevši s isplatom plaće u mjesecu veljači 2026. godine koja se isplaćuje za mjesec siječanj 2026. godine.

KLASA: 024-04/25-02/21

URBROJ: 2170-27-03-01/10-25-2

Matulji, 2025. godine

**OPĆINSKO VIJEĆE OPĆINE MATULJI**

**Predsjednica Općinskog vijeća**

**Iva Letina, v.r.**