|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 400-07/25-01/15  URBROJ: 2170-27-02/1-25-1  Matulji, 09.12.2025. godine | | |

**OPĆINSKO VIJEĆE**

**- ovdje-**

**PREDMET: Prijedlog Programa utroška sredstava šumskog doprinosa u 2026. godini**

Poštovani,

u privitku dostavljamo prijedlog Programa korištenja sredstava šumskog doprinosa u 2026. godini s obrazloženjem.

Izvjestitelji na radnim tijelima te sjednici Općinskog vijeća biti će Općinska načelnica Ingrid Debeuc i Službenik ovlašten za privremeno obavljanje poslova pročelnika Upravnog odjela za proračun i financije Elena Grgurić.

OPĆINSKA NAČELNICA

Ingrid Debeuc

**OBRAZLOŽENJE**

**PRIJEDLOGA PROGRAMA UTROŠKA SREDSTAVA ŠUMSKOG DOPRINOSA**

**U 2026. GODINI**

ZAKONSKA OSNOVA

Prijedlog Programa temelji se na odredbi članka 69. Zakona o šumama („Narodne novine“ broj 68/18, 115/18, 98/19, 32/20, 145/20, 101/23 i 36/24) kojim je propisano da su radi namjenskog korištenja i kontrole utroška sredstava šumskog doprinosa jedinice lokalne samouprave dužne donijeti Program utroška sredstava šumskog doprinosa te da se sredstva šumskoga doprinosa uplaćuju se na poseban račun jedinice lokalne samouprave područja na kojem je obavljena sječa šume i koriste se isključivo za financiranje izgradnje i održavanja komunalne infrastrukture.

Člankom 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21,23/21 i 36/23) propisano je da Općinsko vijeće Općine Matulji donosi odluke i druge opće akte koji su mu stavljeni u djelokrug zakonom i podzakonskim aktima te statutom.

ANALIZA STANJA I PITANJA KOJA SE UREĐUJU

Zakonom je propisano da pravne i fizičke osobe i koje obavljaju prodaju proizvoda iskorištavanja šuma plaćaju jedinicama lokalne samouprave šumski doprinos u odnosu na prodajnu cijenu proizvoda na panju. Šumski doprinos plaća se u visini od 10% u jedinicama u brdsko-planinskim područjima utvrđenim posebnim propisom.

Pravilnikom o načinu obračuna i postupu uplate šumskog doprinosa („Narodne novine“ broj 128/24) propisano je da su radi namjenskog korištenja i kontrole utroška sredstava jedinice lokalne samouprave dužne do 31. ožujka donijeti Program utroška sredstava šumskog doprinosa za tekuću godinu.

Proračunom Općine Matulji za 2026. godinu planirani su prihodi sredstava šumskog doprinosa u visini od 32.000,00 eura.

Predloženim prijedlogom Programa utvrđuje se namjena utroška sredstava šumskog doprinosa u 2026. godini u skladu s navedenom odredbom Zakona na način da se planirani prihodi u cijelosti raspoređuju kao izvor financiranja rashoda Proračuna Općine Matulji za 2026. godinu

planiranih u okviru Razdjela 005 Upravni odjel za komunalni sustav, Glava 00501 Upravni odjel za komunalni sustav, Program 2014 Program održavanja komunalne infrastrukture, Aktivnost A201405 Održavanje nerazvrstanih cesta.

Isto je planirano Programom održavanja komunalne infrastrukture u 2026. godini.

Jedinice lokalne samouprave dužne su na vlastitim internet stranicama objaviti izvješće o prikupljenim i utrošenim sredstvima do 30. lipnja tekuće godine za prethodnu godinu.

FINANCIJSKI UČINAK

Provedbom ovog Programa planirani su prihodi u Proračunu Općine Matulji, kao i rashodi za koje su namijenjeni navedeni namjenski prihodi.

OPĆINSKA NAČELNICA

Ingrid Debeuc v.r.

Na temelju članka 69. stavka 4. Zakona o šumama („Narodne novine“ broj 68/18, 115/18, 98/19, 32/20, 145/20, 101/23 i 36/24) i članka 32. Statuta Općine Matulji („Službene novine Primorsko-goranske županije“ 26/09, 38/09, 8/13, 17/14, 29/14, 4/15-pročišćeni tekst, 39/15, 7/18, 6/21, 23/21 i 36/23), Općinsko vijeće Općine Matulji na sjednici održanoj dana \_\_\_\_ prosinca 2025. godine donosi

**PROGRAM  
UTROŠKA SREDSTAVA ŠUMSKOG DOPRINOSA U 2026. GODINI**

Članak 1.

Ovim Programom utvrđuje se namjena utroška sredstava šumskog doprinosa u 2026. godini.

Članak 2.

Proračunom Općine Matulji za 2026. godinu planirani su prihodi od šumskog doprinosa u visini od 32.000,00 eura.

Članak 3.

Planirani prihodi Proračuna iz članka 2. raspoređuju se kao izvor financiranja rashoda Proračuna Općine Matulji za 2026. godinu planiranih u okviru Razdjela 005 Upravni odjel za komunalni sustav, Glava 00501 Upravni odjel za komunalni sustav, Program 2014 Program održavanja komunalne infrastrukture, Aktivnost A201405 Održavanje nerazvrstanih cesta.

U slučaju da se prihodi od šumskog doprinosa ostvare iznad planiranog iznosa iz članka 2., cjelokupan iznos više ostvarenih prihoda koristiti će se kao izvor financiranja planiranih rashoda Proračuna Općine Matulji za 2026. godinu u okviru Razdjela 005 Upravni odjel za komunalni sustav, Glava 00501 Upravni odjel za komunalni sustav, Program 2014 Program održavanja komunalne infrastrukture, Aktivnost A201405 Održavanje nerazvrstanih cesta.

Članak 4.

Ovaj Program objavljuje se u „Službenim novinama Općine Matulji“, a stupa na snagu 01. siječnja 2026. godine.

KLASA: 400-07/25-01/15

URBROJ: 2170-27-01/1-25-

Matulji, \_\_\_\_\_\_\_\_\_\_2025. godine

OPĆINSKO VIJEĆE OPĆINE MATULJI

PREDSJEDNICA

Iva Letina