|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 400-07/25-01/13  URBROJ: 2170-27-02/1-25-1  Matulji, 09.12.2025. godine | | |

**OPĆINSKO VIJEĆE**

**- ovdje-**

**PREDMET: Prijedlog Programa korištenja sredstava naknade za zadržavanje nezakonito izgrađenih zgrada u prostoru u 2026. godini**

Poštovani,

u privitku dostavljamo prijedlog Programa korištenja sredstava naknade za zadržavanje nezakonito izgrađenih zgrada u prostoru u 2026. godini s obrazloženjem.

Izvjestitelji na radnim tijelima te sjednici Općinskog vijeća biti će Općinska načelnica Ingrid Debeuc i Službenik ovlašten za privremeno obavljanje poslova pročelnika Upravnog odjela za proračun i financije Elena Grgurić.

OPĆINSKA NAČELNICA

Ingrid Debeuc

**OBRAZLOŽENJE**

**PRIJEDLOGA PROGRAMA KORIŠTENJA SREDSTAVA NAKNADE ZA ZADRŽAVANJE NEZAKONITO IZGRAĐENIH ZGRADA U PROSTORU U 2026. GODINI**

ZAKONSKA OSNOVA

Prijedlog Programa temelji se na odredbi članka 31. Zakona o postupanju s nezakonito izgrađenim zgradama („Narodne novine“ broj 86/12, 143/13, 65/17 i 14/19) kojim je propisano da je trideset posto sredstva naknade prihod proračuna jedinice lokalne samouprave na čijem se području nezakonito izgrađena zgrada nalazi, a koriste se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave.

Člankom 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21,23/21 i 36/23) propisano je da Općinsko vijeće Općine Matulji donosi odluke i druge opće akte koji su mu stavljeni u djelokrug zakonom i podzakonskim aktima te statutom.

ANALIZA STANJA I PITANJA KOJA SE UREĐUJU

Proračunom Općine Matulji za 2026. godinu planirani su prihodi sredstava naknade za zadržavanje nezakonito izgrađenih zgrada u prostoru u visini od 10.000,00 eura.

Predloženim prijedlogom Programa utvrđuje se namjena korištenja sredstava naknade za zadržavanje nezakonito izgrađenih zgrada u prostoru u 2026. godini u skladu sa navedenom odredbom Zakona na način da se planirani prihodi u cijelosti raspoređuju kao izvor financiranja rashoda Proračuna Općine Matulji za 2026. godinu planiranih u okviru Razdjela 005 Upravni odjel za komunalni sustav, Glava 00501 Upravni odjel za komunalni sustav, Program 2008 Prostorno planiranje, Kapitalni projekt K200801 Prostorni planovi i Program 2015 Program građenja komunalne infrastrukture, Kapitalni projekt K201508 Groblja i krematoriji na grobljima

FINANCIJSKI UČINAK

Provedbom ovog Programa planirani su prihodi u Proračunu Općine Matulji, kao i rashodi za koje su namijenjeni navedeni namjenski prihodi.

OPĆINSKA NAČELNICA

Ingrid Debeuc v.r.

Na temelju članka 31. stavka 3. („Narodne novine broj 86/12, 143/13, 65/17 i 14/19) i članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15-pročišćeni tekst, 39/15, 7/18, 6/21, 23/21 i 36/23), Općinsko vijeće Općine Matulji na sjednici održanoj dana \_\_\_\_ prosinca 2025. donosi

**PROGRAM  
KORIŠTENJA SREDSTAVA NAKNADE ZA ZADRŽAVANJE**

**NEZAKONITO IZGRAĐENIH ZGRADA U PROSTORU**

**U 2026. GODINI**

Članak 1.

Ovim Programom utvrđuje se namjena korištenja sredstava naknade za zadržavanje nezakonito izgrađenih zgrada u prostoru u 2026. godinu.

Članak 2.

Proračunom Općine Matulji za 2026. godinu planirani su prihodi sredstava naknade za zadržavanje nezakonito izgrađenih zgrada u prostoru u visini od 10.000,00 eura.

Članak 3.

Planirani prihodi Proračuna iz članka 1. raspoređuju se kao izvor financiranja rashoda Proračuna Općine Matulji za 2026. godinu planiranih u okviru Razdjela 005 Upravni odjel za komunalni sustav, Glava 00501 Upravni odjel za komunalni sustav, Program 2008 Prostorno planiranje, Kapitalni projekt K200801 Prostorni planovi i Program 2015 Program građenja komunalne infrastrukture, Kapitalni projekt K201508 Groblja i krematoriji na grobljima.

U slučaju da se prihodi naknade za zadržavanje nezakonito izgrađenih zgrada u prostoru iz ostvare iznad planiranog iznosa iz stavka 2. članka 1., cjelokupan iznos više ostvarenih prihoda koristiti će se kao izvor financiranja ukupno planiranih rashoda Proračuna Općine Matulji za 2026. godinu u okviru Programa Prostorno planiranje.

Članak 4.

Ovaj Program objavljuje se u „Službenim novinama Općine Matulji“, a stupa na snagu 01. siječnja 2026. godine.

KLASA: 400-07/25-01/13

URBROJ: 2170-27-01/1-25-2

Matulji, \_\_\_\_\_\_\_2025. godine

OPĆINSKO VIJEĆE OPĆINE MATULJI

PREDSJEDNICA

Iva Letina