|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 400-07/25-01/14  URBROJ: 2170-27-02/1-25-1  Matulji, 09.12.2026. godine | | |

**OPĆINSKO VIJEĆE**

**- ovdje-**

**PREDMET:** **Prijedlog Programa korištenja sredstava naknade za promjenu namjene poljoprivrednog zemljišta u 2026. godini**

Poštovani,

u privitku dostavljamo prijedlog Programa korištenja sredstava naknade za promjenu namjene poljoprivrednog zemljišta u 2026. godini s obrazloženjem.

Izvjestitelji na radnim tijelima te sjednici Općinskog vijeća biti će Općinska načelnica Ingrid Debeuc i Službenik ovlašten za privremeno obavljanje poslova pročelnika Upravnog odjela za proračun i financije Elena Grgurić.

OPĆINSKA NAČELNICA

Ingrid Debeuc

**OBRAZLOŽENJE**

**PRIJEDLOGA PROGRAMA KORIŠTENJA SREDSTAVA NAKNADE ZA PROMJENU NAMJENE POLJOPRIVREDNOG ZEMLJIŠTA U 2026. GODINI**

ZAKONSKA OSNOVA

Prijedlog ovog Programa temelji se na odredbi članka 25. Zakona o poljoprivrednom zemljištu („Narodne novine“ broj 20/18, 115/18, 98/19 i 57/22) kojim je propisano da su sredstva ostvarena od naknade za promjenu namjene poljoprivrednog zemljišta prihod jedinica područne (regionalne) samouprave 70% i 30% jedinica lokalne samouprave odnosno Grada Zagreba, na čijem se području poljoprivredno zemljište nalazi te da su ista namijenjena isključivo za okrupnjavanje, navodnjavanje, privođenje funkciji i povećanje vrijednosti poljoprivrednog zemljišta. Također, istim člankom je propisano da su jedinice lokalne samouprave dužne donijeti program korištenja navedenih sredstava.

Člankom 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21,23/21 i 36/23) propisano je da Općinsko vijeće Općine Matulji donosi odluke i druge opće akte koji su mu stavljeni u djelokrug zakonom i podzakonskim aktima te statutom.

ANALIZA STANJA I PITANJA KOJA SE UREĐUJU

Jednokratna naknada za promjenu namjene poljoprivrednog zemljišta zbog umanjenja vrijednosti i površine poljoprivrednog zemljišta kao dobra od interesa za Republiku Hrvatsku plaća se prema površini građevinske čestice utvrđene na temelju izvršnog akta kojim se odobrava građenje, odnosno prema površini zemljišta ispod zgrade ozakonjene rješenjem o izvedenom stanju. Evidenciju o promjeni namjene poljoprivrednog zemljišta vodi nadležno upravno tijelo koje i donosi rješenja.

Proračunom Općine Matulji za 2026. godinu planirani su prihodi sredstava naknade za promjenu namjene poljoprivrednog zemljišta u visini od 2.000,00 eura.

Predloženim prijedlogom Programa utvrđuje se namjena utroška sredstava naknade za promjenu namjene poljoprivrednog zemljišta u 2026. godini u skladu sa odredbama Zakona na način da se planirani prihodi u cijelosti raspoređuju kao izvor financiranja rashoda Proračuna Općine Matulji za 2026. godinu planiranih u okviru Razdjela 005 Upravni odjel za komunalni sustav, Glava 00501 Upravni odjel za komunalni sustav, Program 2008 Prostorno planiranje, Kapitalni projekt K200801 Prostorni planovi.

Jedinice lokalne samouprave dužne su Ministarstvu podnositi godišnje izvješće o ostvarivanju programa korištenja sredstava naknade za promjenu namjene poljoprivrednog zemljišta svake godine do 31. ožujka za prethodnu godinu.

FINANCIJSKI UČINAK

Provedbom ovog Programa planirani su prihodi u Proračunu Općine Matulji, kao i rashodi za koje su namijenjeni navedeni namjenski prihodi.

OPĆINSKA NAČELNICA

Ingrid Debeuc v.r.

Na temelju članka 25. stavka 8. Zakon o poljoprivrednom zemljištu („Narodne novine“ broj 20/18, 115/18, 98/19, 57/22 i 136/25) i članka 32. Statuta Općine Matulji („Službene novine Primorsko-goranske županije“ 26/09, 38/09, 8/13, 17/14, 29/14, 4/15-pročišćeni tekst, 39/15, 7/18, 6/21, 23/21 i 36/23), Općinsko vijeće Općine Matulji, na sjednici održanoj dana \_\_\_\_\_ prosinca 2025. godine donosi

**PROGRAM  
KORIŠTENJA SREDSTAVA NAKNADE ZA PROMJENU NAMJENE POLJOPRIVREDNOG ZEMLJIŠTA U 2026. GODINI**

Članak 1.

Ovim Programom utvrđuje se namjena utroška sredstava naknade za promjenu namjene poljoprivrednog zemljišta u 2026. godini.

Članak 2.

Proračunom Općine Matulji za 2026. godinu planirani su prihodi sredstava naknade za promjenu namjene poljoprivrednog zemljišta u visini od 2.000,00 eura.

Članak 3.

Planirani prihodi Proračuna iz članka 2. raspoređuju se kao izvor financiranja rashoda Proračuna Općine Matulji za 2026. godinu planiranih u okviru Razdjela 005 Upravni odjel za komunalni sustav, Glava 00501 Upravni odjel za komunalni sustav, Program 2008 Prostorno planiranje, Kapitalni projekt K200801 Prostorni planovi.

U slučaju da se prihodi naknade za promjenu namjene poljoprivrednog zemljišta ostvare iznad planiranog iznosa iz članka 2., cjelokupan iznos više ostvarenih prihoda koristiti će se kao izvor financiranja planiranih rashoda Proračuna Općine Matulji za 2026. godinu u okviru Razdjela 005 Upravni odjel za komunalni sustav, Glava 00501 Upravni odjel za komunalni sustav, Program 2008 Prostorno planiranje, Kapitalni projekt K200801 Prostorni planovi.

Članak 4.

Ovaj Program objavljuje se u „Službenim novinama Općine Matulji“, a stupa na snagu 01. siječnja 2026. godine.

/KLASA: 400-07/25-01/14

-URBROJ: 2170-27-01/1-25-

Matulji, \_\_\_\_\_\_\_\_\_\_\_2025. godine

OPĆINSKO VIJEĆE OPĆINE MATULJI

PREDSJEDNICA

Iva Letina