|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 620-01/25-01/3  URBROJ:2170-27-02/1-25-1  Matulji, 09.12.2025. | | |

**OPĆINSKO VIJEĆE**

**- ovdje-**

**PREDMET: Prijedlog Programa javnih potreba u sportu Općine Matulji u 2026. godini**

Poštovani,

U privitku dostavljamo Prijedlog Programa javnih potreba u sportu Općine Matulji u 2026. godini..

Izvjestitelji na radnim tijelima te sjednici Općinskog vijeća biti će Općinska načelnica Ingrid Debeuc i Službenik ovlašten za privremeno obavljanje poslova pročelnika Upravnog odjela za samoupravu i upravu Irena Gauš.

OPĆINSKA NAČELNICA

Ingrid Debeuc, v.r.

**OBRAZLOŽENJE**

**PRIJEDLOGA GODIŠNJEG PROGRAMA JAVNIH POTREBA U SPORTU OPĆINE MATULJI U 2026. GODINI**

Člankom 19. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20.) propisano je da općine i gradovi u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslovi koji se odnose i na područje sporta.

Člankom 75. stavak 3. Zakona o sportu („Narodne novine“ broj: 141/22.) propisano je da predstavničko tijelo jedinice lokalne i područne (regionalne) samouprave donosi Godišnji program javnih potreba u sportu. Sukladno članku 75. stavka 4. Zakona o sportu program javnih potreba u sportu predlaže sportska zajednica.

Financijska sredstva za ostvarivanje i provedbu aktivnosti Godišnjeg programa javnih potreba u sportu Općine Matulji za 2026. godinu planiraju se u Proračunu Općine Matulji za 2026. godinu.

S obzirom na prednje iznijeto predlaže se donošenje Godišnjeg programa javnih potreba u sportu Općine Matulji za 2026. godinu.

Općinska načelnica

Ingrid Debeuc, v.r.

Na temelju članka 75. stavka 3. Zakona o sportu („Narodne novine“ broj: 141/22.) i članka 32. Statuta Općine Matulji („Službene novine Primorsko-goranske županije“ broj 26/09., 38/09., 8/13., 17/14., 29/14., 4/15. - pročišćeni tekst, 39/15., 7/18., 6/21., 23/21. i 36/23.), a na prijedlog Zajednice sportskih udruga Općine Matulji, Općinsko vijeće Općine Matulji na sjednici održanoj \_\_\_\_\_\_\_\_\_\_\_\_\_\_\_\_2025. godine donosi

**GODIŠNJI PROGRAM**

**javnih potreba u sportu Općine Matulji za 2026. godinu**

Članak 1.

Godišnjim programom javnih potreba u sportu Općine Matulji za 2026. godinu utvrđuju se aktivnosti, poslovi i djelatnosti od značaja za Općinu Matulji koji se odnose na:

* Redovna djelatnost sportskih klubova
* Manifestacije u organizaciji sportskih klubova
* Poticanje sportske rekreacije
* Sportske fondove
* Redovna djelatnost ZSUOM (plaće, doprinosi i ostali troškovi)

Članak 2.

Godišnji program javnih potreba u sportu Općine Matulji za 2026. godinu financirat će se u iznosu od 155.000 EUR.

Članak 3.

Sredstva za ostvarivanje programa iz članka 1. osiguravaju se u Proračunu Općine Matulji.

Članak 4.

Sredstva za ostvarivanje javnih potreba u sportu prenijet će na žiro-račun Zajednice sportskih udruga Općine Matulji tijekom 2026. godine, temeljem ugovora koje će Općina Matulji sklopiti sa Zajednicom.

Članak 5.

Javni natječaj za financiranje odnosno sufinanciranje programa i projekata u sportu, te izravnu dodjelu financijskih sredstava namijenjenih javnim potrebama u sportu Općine Matulji za 2026. godinu provodi i dodjeljuje Zajednica sportskih udruga Općine Matulji.

Članak 6.

Godišnji program javnih potreba u sportu Općine Matulji za 2026. godinu objavit će se u „Službenim novinama Općine Matulji“, a stupa na snagu 1. siječnja 2026. godine.

KLASA: 620-01/25-01/3

URBROJ: 2170-27-01/1-25-

Matulji, \_\_\_\_\_\_\_\_\_\_\_\_\_\_\_\_\_ 2025.godine

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina